L 200/186
BG
Официален вестник на Европейския съюз
29.7.2022 г.
(например еднопосочен билет струва само 7 EUR).
В резултат на това, без услугите на Laziomar по този конкретен маршрут, нуждата от обществена услуга с цел осигуряване на регулярна свързаност на този остров с континенталната част на достъпни цени не би била задоволена, тъй като Vetor не би могло да предоставя същите услуги и при същите условия като Laziomar през целия период на договора.
(195) С оглед на горепосоченото Комисията заключава, че към момента на възлагането на договора на Laziomar пазарните механизми сами по себе си са били недостатъчни да задоволят нуждите от обществена услуга.
В действителност по редица маршрути Laziomar е било единственият оператор, докато по останалите маршрути услугите, предоставяни от конкурентите в Понцианския архипелаг, не са били еквивалентни от гледна точка на непрекъснатост, регулярност, капацитет и цена и следователно не са изпълнявали напълно задълженията за извършване на обществена услуга, установени в новия договор за обществена услуга с Laziomar.
3) Водещ до най-малко вреди подход (196) Комисията отбелязва, че Италия е избрала да сключи договор за обществена услуга с един оператор (Laziomar), вместо да наложи задължения за извършване на обществена услуга на всички оператори, заинтересовани да обслужват въпросните маршрути.
Въз основа на предоставената от Италия информация Комисията приема, че търсенето от страна на потребителите не би могло да бъде задоволено чрез налагане на задължения за извършване на обществена услуга (вж. съображение 180).
По-специално по няколко маршрута Laziomar е единственият оператор, а когато случаят не е такъв, осигуряваното от другите оператори предлагане не отговаря на (всички) изисквания за регулярност, непрекъснатост и капацитет и цена.
Освен това операторът на повечето маршрути, особено през неактивния сезон, генерира загуби, поради което без компенсация за обществена услуга те не биха били обслужвани изобщо.
Освен това Комисията взема под внимание аргумента на Италия, че изборът на договор за обществена услуга е бил необходим и с оглед на приватизацията на Laziomar.
По-конкретно Италия твърди, че обявяването на търг на активи на Laziomar, заедно с нов договор за обществена услуга, позволява i) да се осигури непрекъснатостта на морската обществена услуга и ii) да се постигне максимална стойност за държавата.
Поради тази причина Комисията се съгласи (вж. съображение 89) Италия да обяви на търг стопанското подразделение на Laziomar заедно с нов договор за обществена услуга.
По този начин Комисията също така е приела и потвърждава в настоящото решение, че Италия не би могла да се позовава на задължения за извършване на обществена услуга, които се прилагат по отношение на всички оператори, а по-скоро би сключила договор за обществена услуга само с Laziomar.
Заключение (197) Въз основа на горепосочената оценка Комисията заключава, че Италия не е допуснала явна грешка при определяне като УОИИ на услугите, възложени на Laziomar.
С това съмненията, изразени от Комисията в решението от 2012 г., са разсеяни.
(198) За да заключи, че е изпълнен първият критерий по делото Altmark, Комисията все пак трябва да провери дали възложените на Laziomar задължения за извършване на обществена услуга са ясно определени.
В тази връзка Комисията отбелязва, че задълженията за извършване на обществена услуга са ясно посочени в новия договор за обществена услуга и приложенията към него (които включват например спецификации на корабите за всеки маршрут).
Аналогично правилата, уреждащи компенсацията, са описани подробно в новия договор за обществена услуга, закона от 2009 г. и директивата на CIPE.
Новият договор за обществена услуга също така е с ясен срок на действие (10 години), определя Laziomar като оператор на обществена услуга и съдържа необходимите мерки за избягване и възстановяване на свръхкомпенсации (вж. също съображение 215).
Следователно Комисията заключава, че първият критерий по делото Altmark е спазен.
Приоритет за акостиране (199) В член 19б, алинея 21 от закона от 2009 г. се посочва ясно, че приоритетът за акостиране е необходим, за да се гарантира териториалното единство с островите и с оглед на задълженията за извършване на обществена услуга на дружествата от бившата Tirrenia Group, включително Laziomar.
Действително, ако дружествата, на които са възложени задълженията за извършване на обществена услуга, не се ползват от приоритет за акостиране, е възможно (понякога) да им се наложи да изчакат своя ред преди акостиране и по този начин да възникнат закъснения, които биха попречили на целта за осигуряване на надеждна и удобна свързаност за гражданите.
Редовно разписание е наистина необходимо, за да се задоволят нуждите от мобилност на населението на островите и да се допринесе за икономическото развитие на съответните острови.
Освен това, тъй като в новия договор за обществена услуга има конкретни задължения по отношение на графиците за отплаване по маршрути, предмет на обществена услуга, приоритетът за акостиране спомага да се гарантира, че пристанищата разпределят местата и часовете за акостиране по начин, който дава възможност на оператора на обществена услуга да спазва задълженията си за извършване на обществена услуга.
Във връзка с това Комисията счита, че тази мярка е предоставена, за да се даде възможност на Laziomar да изпълнява задълженията си за извършване на обществена услуга, които представляват действителни УОИИ (вж. съображение 197).
Освен това Италия потвърди, че приоритетът за акостиране е приложим само за услуги, предоставяни съгласно режима на обществена услуга.
Следователно по отношение на приоритета за акостиране също е изпълнено първото условие по делото Altmark.